polyglot-tagger/wikipedia-language-snippets-filtered huggingface dataset:
Raha tiana hampitaina haingana amin' ny Malagasy amin' ny ambangovangony ny vaovao iray dia atao amin' ny teny malagasy, fa raha tiana hisy antsipiriany ara-teknika kokoa sady tsy ikendrena ny Malagasy rehetra fa ny vahiny indrindraindrindra, dia ataon' ny ankamaroan' ny mpanoratra amin' ny teny frantsay.
Nametra-pialana amin'ny maha filohan'ny Repoblika azy izy tamin'ny 26 Ôktôbra 1961 rehefa novana ho fitondrana ananan'ny filoham-pirenena fahefana lehibe ny Repoblika, izay ahitana ny piraiminisitra misahana koa ny andraikitry ny filohan'ny Repobllika.
Tamin'ny 26 Ôktôbra 1960, taorian'ny fifidianana ireo tompon'andfraikitra amin'ny kaominina, dia natsangana ny governemanta vonjomaika notarihin'i Grégoire Kayibanda, ka isan'ny voatendry hisahana andraikitra ambony tao amin'ny Fiarovana i Dominique Mbonyumutwa.
Tamin'ny 28 Janoary 1961 dia nisy kôngresy nataon'ny mpanohitra roandey tao Gitarama, nanjakan'ny Parmehutu (antoko maro an'isa izay naha lohandohany an'i Dominique Mbonyumutwa), izay naongana ny fitondrà-mpanjaka tokana totsy.
Ao atsinanana no ahitana an’ i Niari izay ny lohasaha lonaka manasaraka an’ i Mayombe amin’ ny tapany atsimon’ ireo tangorom-bohitr’ i Chaillu sy ny lembalemban’ i Koukouya izay mitohy mivarina mankany Gabôna sy miakatra mankeny amin’ ny tendrombohitra Lekete .
Ny Repoblikan’ i Kôngô dia firenena ao Afrika Afovoany izay mifanefi-tany amin’ ny Repoblika Demôkratikan’i Kôngô ao atsimo sy ao atsinanana, amin’ i Angôla ao atsimo andrefana, amin’ i Gabôna ao andrefana ary amin’ i Kamerona ao avarara-andrefana.
Raha manondro daty ny Etiopiana tany amboalohany dia nampiasa ny Vanimpotoan'ny Fahatongavana ho Nofo, izay namaritra ny datin'ny fahatongavan'i Jesosy ho nofo amin'ny 25 Marsa tamin'ny taona 9 amin'ny fanisan-taona kristiana manaraka ny tetiandro joliana (nosafidin'i Anianosy avy any Aleksandria tamin'ny fiandohan'ny taonjato faha-5).
Ny taona voalohany amin'ny tetiandro tsotra dia manomboka fito volana mialoha, amin'ny 29 Aogositra tamin'ny taona 8 amin'ny tetiandro joliana, izany dia niteraka elanelana valo taona amin'ny fanisan-taona gregoriana tamin'ny 1 Janoary hatramin'ny 10 Septambra, avy eo elanelana fito taona ho an'ny taona gregoriana hafa rehetra.
Izy dia nanomboka namoaka hira toy ny "Lemurs", "Anakao" na na "A Red Flowers aza" tamin'ny fiaraha-miasa amin'i Loadjaxx izay nilalao matetika tao amin'ny Fun Radio an'i DJette Maeva Carter nandritra ny fampisehoana "Party Fun" na na Mike Williams tao amin'ny Ministeran'ny Feo .
Maro ireo fiteny aostrôneziana manana ny satan' ny fiteny ôfisialy ao amin' ny firenena miteny azy, toy ny fiteny fiijana ao Fijy, ny fiteny zilbertina ao Kiribati, ny fiteny maôry ao Zelanda Vaovao, ny fiteny naoroana ao Nauru ary ny fiteny samôana ao Samôa.
Tamin’ ny voalohany i Belzika dia nanapaka tamin’ ny alalan’ ny fahefana eo an-toerana, izany hoe ny mwami sy ny Totsy ambony saranga, nefa ny fahefan’ izy ireo dia novaina sady noraiketina tamin’ ny alalany fanitsiana tamin’ ny taona 1926 (ny andraikitr’ ny lehibe isan-jana-paritra dia nanjary ifandovana).
Nisy noho izany ny fanisana ny lehilahy baniaroanda ampy taona sy afaka miasa tamin’ ny taona 1934 hatramin’ ny taona 1935, ka izay voaisa dia nomena bokikely mirakitra ny mombamomba ny tena izay ahitana ny vondrona misy ny tena izay nantsoina hoe "foko": Totsy na Hoto na Toà.
Notakian’ ny tompon-tany ny fanafoanana ny asa fanompoana, notakiany koa ny famerenana indray ny fifidianana ny lehibe isan-jana-paritra, ny Hoto izay maro an’ isa kosa, izay nosahanin’ olona tsy niofana afa-tsy tao amin’ ny sekolin’ ny misiôna, dia nitaky ny hiray amin’ ny fahehana pôlitika.
Tamin’ ny 6 Avrily 1994 dia nisy nitifitra ny fiaramanidina nitondra ny filohan’ i Roanda sy ny an’ i Borondy, izay samy Hoto, tamin’ ny fotoana niomanan’ io fiaramanidina io hipetraka eo amin’ ny seranam-piaramanidina tao Kigali.
Izany fahafatesan’ ny filoha Habyarimana izany dia niteraka herisetra mahery vaika: ireo milisy hoto ao amin’ ny Interahamwe, izay noforonin’ ny fitondrana, sy ny ampahany amin’ ny andian-tafi-panjakana ara-dalàna atao hoe FAR dia nampihorohoro sy namono olona manerana an’ i Roanda.
Tamin’ ny Novambra 1994, ny Conseil de sécurité ao amin’ ny Firenena Mikambana dia nanangana ny Tribunal pénal international pour le Rwanda tao Arusha any Tanzania mba hahafahana mitsara ireo tompon’ antoka tamin’ ny fandringanana (indrindra ireo mpikarakara sy mpandrindra izany fandringanana izany).
Ela fiasa sy tsy ampy ho enti-manana ny TPIR, nefa mbola nizaka ny tsy fisian’ ny fiaraha-miasa teo amin’ ny fitondram-panjakana tao Roanda izay nanohitra ny fanenjehana ireo mpikambana ao amin’ ny fitondram-panjakana vaovao izay nanao fahadisoana taorian’ ny fakan’ ny FPR ny fahefana.
Noteren’ ny mpanohitra sy ny fianakaviambe iraisam-pirenena ny firosoana ho amin’ ny demôkrasia, izay nanenika an’ i Afrika, ny filoha Habyarimana ka nanaiky ny hametraka lalàmpanorenana vaovao tamin’ny taona 1991 izay niteraka ny famelana ny fisian’ny antoko pôlitika maro.
Lasa nanana endrika ara-pôlitika ny fitakiana ara-piarahamonina sy ara-toekarena hatramin’ ny namoahana ilay atao hoe Manifeste des Bahutu tamin’ ny taona 1957, izay namporisihin’ ny Parti du Mouvement de l’Emancipation Hutu , ka nivadika ho fifanandrinan’ ny samy ao amin’ ny fianakaviam-ben’ ny tera-tany.
Nanohana ny Hoto maro an’ isa ny Fiangonana fa ny mpanjana-tany kosa namela ny fikomiana handroso ka nipoaka izany tamin’ ny volana Nôvambra 1959 izay nampisy ra mandriaka teo amin’ ny firenena taorian’ ny famonoan’ ny sasany ny tompon’ anandraikitra ara-pôlitika hoto.
Tamin’ ny taona 1975 dia nanorina ny antoko pôlitikany ny filoham-pirenena Habyarimana, dia ny Mouvement Révolutionnaire National pour le Développement ka nisy ny fandaniana lalàmpanorenana vaovao tamin’ ny taona 1978 izay nanamafisana ny tsy fanekena afa-tsy antoko tokana.
Tamin’ ny taona 1999 dia niaiky ny maha tompon’ andraikitra azy tamin’ ny fipoahan’ ilay famongoran-taranaka ny Firenena Mikambana, satria nijery fotsiny vokatry ny "fitandremana tsy azom-piheverana" noho ny tsy fisian’ ny ho enti-manana teo am-pelan-tanany, indrindra ny avy amin’ i Etazonia, sy noho ny "safidy ara-pôlitika".
Taorian’ ny fahafatesan’ ny mpanjaka Mutara izay maty tsy nisy mpandova, i Kigeli V mpandimby azy, izay tsy tian’ ny Hoto nefa napetraky ny mpanolo-tsain’ ilay mpanjaka maty, dia nampihatra pôlitika hentitra tamin’ ny fiarovana ny tombontsoan’ ny saranga ambony totsy.
Misy distrika sivy ny ao amin' io faritany io izay mitsinjara amin' ireo faritra roa ireo toy izao: ao amin' ny faritra Diana no misy ny distrikan' Ambanja, Ambilobe, Antsiranana I, Antsiranana II, ary Nosy Be; ao amin' ny faritra Sava no ahitana ny distrikan' Andapa, Antalaha, Sambava ary Vohimarina.
Ny Filistina dia firenena tamin' ny Andro Taloha izay resahina amin' ny Baiboly, nanorim-ponenana tamin' ny tany atsimo andrefana manamorona ny Ranomasina Mediteranea ao Kanaana izy ireo, izany hoe amin'ny morontsiraka avy ny Gaza hatrany Jaffa ankehitriny.
Niady matetika tamin' ny Israelita ny Filistina tamin' ny andron' ny mpitsaran' i Israely sy tamin' ny vanimpotoana faha mpanjaka, nefa tamin'ny farany dia resin' ny fanjakan' i Jodà izy ireo ka nifangaro tamin' ny mponin' ny firenena resin' ny mpanjakan' i Jodà taty aoriana.
17 Ary rehefa nalefan'i Farao ny olona, dia tsy mba nentin'Andriamanitra tamin'ny lalana nankany amin'ny tanin'ny Filistina izy, na dia akaiky aza izany; fa hoy Andriamanitra: Andrao hanenina ny olona, raha mahita ady, ka hiverina any Egipta.
31 Ary hatramin'ny Ranomasina Mena ka hatramin'ny ranomasin'ny Filistina no hataoko fari-taninao, ary hatramin'ny efitra ka hatramin'ny Ony; fa hanolotra ny mponina amin'ny tany ho eo an-tananareo Aho; ary handroaka azy eo alohanao ianao.
Ny Covid Organics, izay hafohezina amin' ny hoe tambavy CVO, dia tambavy azo amin' ny fandrahoana singa avy amin' ny artemizià sy zavamaniry hafa izay nambaran' ny filoham-pirenena malagasy Andry Rajoelina fa azo isorohana sy anasitranana ny aretina vokatry ny Coronavirus .
fiteny kaokaziana avaratra-andrefana , izay tenenina any Jeôrjia, any Rosia ary any Torkia, ka ahitana ny fiteny abkazy, ny fiteny abaza, ny fiteny kabarda ary ny fiteny adigeana; fiteny kaokaziana avaratra-atsinanana ; izay tenenina ao amin' ireo Repoblika kaokaziana any Rosia sy any amin' ny tapany avaratr' i Azerbaijana;
Ny fiteny indô-eorôpeana tenenina ao Eorôpa dia mitsinjara ho fianakaviam-piteny efatra, dia ny fiteny jermanika, ny fiteny rômana, ny fiteny balta ary ny fiteny slava (ireo roa ireo dia akamban'ny ankamaroan' ny mpahay teny ao amin' ny vondrom-piteny baltô-slava), nefa misy koa ireo fiteny maro ampiasain' ny mponina vitsy.
Nisy ny fandrosoana nandritra ny Empira Voalohany noho ny fitrandrahana ny harena an-kibon' ny tany tao Sinay sy noho ny fifanakalozan-draharaham-barotra tamin’ i Foinikia izay nahazoany hazo avy any Libàna izay ampiasaina amin’ ny fanamboarana ny vatam-patin’ ny farao.
Ny fiitaran’ ny tany notapahin’ ny faraôna sy ny firoborobon’ ny toekarena dia niteraka fiforonan’ ny mpandraharaha asam-panjakana eo amin’ ny renivohitra sy any amin’ ireo faritra sisa, izay nitombo hery ka lasa loza nitatao ho an’ ireo faraôna izany.
Mba hiarovana amin’ ny loza mananontanona noho ny afitsok’ ireo fanjakana any amin’ ny faritra Atsinanana Akaiky toa an’ i Hatỳ any Anatôlia, i Mitanỳ eo anelanelan’ i Tigrisy sy i Eofrata, ary i Babilôna, dia nisafidy ny pôlitikan’ ny mpanitatra tany izy ireo.
I Totmôsisy III, izay nanao ady mitohy tany Azia, voatantara ao amin’ ireo vaton’ ny tempoly lehiben’ i Amôna-Ra ao Karnaka, dia nandresy sy naka an’ i Siria tamin’ ny taona 1479, rehefa avy nandresy ny fiarahan’ i Siria sy i Palestina izay notarihin’ i Mitanỳ.
Tsy iza ireo firenena ireo fa ireo atao hoe Vahoakan’ ny Ranomasina, izay avy any amin’ ny morontsirak’ i Azia Minora sy ny morontsirak’ i Grisia izay nandroahan’ ny fananiham-bohitra vaovao nataon’ ireo Indô-eorôpeana azy ireo sy noho ny fahatongavan’ ireo Dôriana tao amin’ ny Ranomasina Egea .
Tamin’ ny fiandohan’ ny taonarivo faha-2 dia nangozohozo ny firaisan’ i Ejipta noho ny firohotry ny vahoaka semita avy any amin’ ny faritra afovoan’ i Azia izay nitsoaka noho ny fananiham-bohitra nataon’ ny Indô-eorôpeana tao amin’ io faritra io.
Ny mpahay tantara dia mizara ny tantaran' i Ejipta tamin' ny Andro Taloha nanjakan' ireo faraôna ho empira telo, dia ny Empira Voalohany sy ny Empira Antenatenany ary ny Empira Vaovao, izay elanelanin' ny vanimpotoana antenatenany nisian' ny fanjakà-mpanjaka maro dia maro.
Ireo dinastia faha-9 sy faha-10 izay atao hoe "herakleôpôlitàna" dia nifehy avy ao Herakleôpôlisy ny roa ampahatelon’ i Ejipta tamin’ izay, fa ny dinastia faha-11 kosa, izay mpiantafika kokoa, dia niorina tao Teba tao Ejipta Ambony.
Nisy loza mananontanona roa natahoran’ i Ejipta tamin’ ny andron’ ireo Totmôsisy, dia ny Hitita avy any ivelany izay nandroaka ny Ejipsiana hiala an’ i Siria, sy ireo mpitondra fivavahana tao Teba izay nisahana anjara asa tsy nitsaha-nitombo teo amin’ ny fiainana ara-pôlitika sy ara-pivavahana.
Maneho izany fifangaroan'ny kolontsaina roa izany ny lemaka manodidina ny tanànan'ny mpanjaka taloha, dia i Surakarta sy i Yogyakarta ao afovoan'i Java, izay ahitana ny tempolin'i Prambanan, nivavahana amin'i Shiva, sy ireo trano sy zavatra hafa miorina ho an'ny bodisma, izay naorina saika tamin'ny fotoana mitovy.
Hatramin'ny taonjato faha-8 ka hatramin'ny taonjato hafa-10 dia dinastia roa no nanjaka tao amin'io faritra io, dia ireo Sailendra izay Bodista nanamboatra ny tempolin'i Borobudur tao amin'ny lemak'i Kedu, sy ireo Sanjaya nivavaka tamin'i Shiva.
Ny hazon' ny Noely, ankehitriny, dia ravahana amin' ny alalan' ny bolan' ny Noely sy girlandy tsotra, na miravaka jiro na labozia ary zavatra madinika isan-karazany fanaingoana, ahitana kintana maro ka ny lehibe indrindra dia apetraka eny amin' ny tampon' ny hazon' ny Noely.
Tamin' ny taona 1059, tamin' ny fotoana nisian' ny fanavaozana gregôriana, ny papa Nikôlao II dia namaritra amin' ny fomba marin-tandrify kokoa ny satan' ny kardinaly sady nanome azy ireo laharam-boninahitra ambony kokoa mitaha amin' ny an' ny eveka hafa ao amin' ny Fiangonana katôlika.
Miova arakaraka ny vabimpotoana ny isan' ny kardinaly: tamin' ny taona 1586 dia noferan' ny papa Siksto V ho 70 ny isan' izy ireo (ka ny 6 kardinaly-eveka, ny 50 kardinaly-pretra, ary ny 14 kardinaly-diakra); amin' ny ankapobeny anefa dia nisy toerana folo hatramin' ny dimy ambin' ny folo tsy nisy olona nipetraka.
Efa tamin' ny vaimpotoan' ny Empira Rômanina no nampiasana ny teny hoe cardinalis hilazana ireo miaramila manam-boninahitra miankina amin' ny emperora mivantana, na ireo mpitari-tafika , na ny solontenan' ny emperora tany Azia na taty Afrika, noho izy ireo misahana ireo loha andraikitra eo amin' ny empira.
Ny kardinaly-eveka dia mitondra ny anaran' ny diosezin' ny tanàna sahaniny; ny kardinaly-petra izay maro eveka amin' ny diosezy dia mitondra ny anaran' ny fiangonan' i Rôma, ary ny kardinaly-diakra amin' ny ankapobeny dia pretra misahana andraikitra fadraharahana ao Vatikàna.
Taorian' ny kônsily tao Nikea no nampiharana ny anarana hoe kardinaly amin' ny mpitondra fivavahana miasa amin' ny katedraly, nefa taty aoriana dia tsy nomena afa-tsy ny mpikambana sasany ao amin' ny mpitodra fivavahana katôlika rômanina ihany izany.
Araka ny fotopampianaran' ny Fiangonan' i Jesoa Kristy ho an' ny Olomasin' ny Andro Farany dia ampianarina ny maty ny Filazantsara ao amin' ny tontolon' ny fanahy izay ahafahany mandray amin-kalalahana ny sakramenta tanterahin' ireo izay mbola eto amin' ity fiainana ity.
Mino ny mpino ao amin' ny Fiangonan' i Jesoa Kristy ho an' ny Olomasin' ny Andro Farany fa fepetra mialohan' ny fidirana ao amin' ny fanjakan' Andriamanitra ny batisa ho an' ny maty, araka ny fampianaran' i Jesoa hoe: "Lazaiko aminao marina dia marina tokoa: Raha misy olona tsy ateraky ny rano sy ny Fanahy, dia tsy mahazo miditra amin' ny fanjakan' Andriamanitra izy." ;
Manao fikarohana tetiarana ny Olomasin' ny Andro Farany mba hahafantatra ny anarana sy ny daty nahaterahan' ny razambeny mba hanatanterahana ho azy ireo ny ôrdônansim-pamonjena toy ny batisa, ny fandraisana ho mpikambana , fanokanana , fanafiana masina, fanambadiana, ary ny famehezana amin' ny ray aman-dreny sy amin' ny zanaka.
"23 Indro, Izaho haniraka an' i Elia mpaminany ho aminareo, dieny tsy mbola tonga ny andron' i Jehovah, ilay lehibe sady mahatahotra; 24 ary izay hampody ny fon' ny ray ho amin' ny zanaka, ary ny fon' ny zanaka ho amin' ny rainy, fandrao ho avy Aho hamely ny tany amin' ny fandringanana."
Noho ny fahatsapan’ ny papa Gregôrio VIII ny tombon-tsoa mety ho very, na ara-tafika na ara-pivavahana, vokatry ny fihemoran’ ny Kristiana any Atsinanana, dia nanambara ny hanaovana kroazada fahatelo tamin’ ny 29 Ôktôbra 1187, ka nampirongatra ny hafanam-pon’ ny vahoaka.
Ny kroazada fahatelo dia kroazada notarihin' i Friedrich Barbarossa emperora jermanika, sy i Philippe Auguste, mpanjakan' i Frantsa, ary i Richard the Lionheart , mpanjakan' i Angletera, nanomboka tamin' ny taona 1189 sy nifarana tamin' ny taona 1192, izay natao mba hakana an' i Jerosalema indray.
Rehefa maty i Nur al-Din dimy taona taty aoriana, dia nandimby azy i Saladin tamin’ ny fitarihana ny fanjakana miozolmana izay niitatra hatrany amin’ ny taniefitr’ i Libia ka hatrany amin’ ny lohasahan’ ny ony Tigra , ka nanodidina ny sisa tamin’ ireo fanjakana latina.
Azon’ ny Mouvement national congolais , antoko pôlitika naorin’ i Patrice Lumumba, anefa ny fandresena tamin’ ny fifidianana natao tamin’ ny volana Mey 1960, iray volana alohan’ ny hahazoana ny fahaleovan-tena, dia ny MNC izay nanohana ny haha fanjakana tokana tsy mizarazara an’ i Kôngô.
Nikomy tamin’ ny manamboninahitra fotsy hoditra ny miaramila tao amin’ny tafika kôngôley, ka tamin’ ny volana Jolay 1960 dia nitarika an’ i Katanga tamin’ ny ady fampisarahana i Moïse Tshombé, izay nahatonga ny miaramilan’ i Belzika hiditra an-tsehatra.
I Joseph Kasa-Vubu, izay antsoina fotsiny amin' ny hoe Kasa-Vubu, dia mpanao pôlitika kôngôley sady filoham-pirenena voalohany tao amin' ny Repoblika Demôkratikan' i Kôngô tamin’ ny taona 1960 hatramin' ny taona 1965.
Ny antrôpôzofia sy ny finoany pseodô-siantifika dia maharitra mandraka ankehitriny amin' ny alalan' ireo taranja nalaina avy aminy izay hita amin' ny sehatra maro: fanabeazana , haikanto , fahasalamana , fanampiana ny olona manam-pahasembanana , toekarena , pôlitika , fambolena , fivavahana .
Maro ny orinasa sy fikambanana izay manam-pifandraisana amin' ny hetsika antrôpôzôfika, toy ny orinasa mpanao fanafody Weleda, ny fikambanana mpanamarina Demeter, ary ny banky sahala amin' ny La Nef, GLS Bank, Triodos Bank, Freie Gemeinschaftsbank.
Ankehitriny, ny tranom-pikambanana lehibe dia ny Goetheanum izay miorina ao Soisa, izay ivontoerana iraisam-pirenena an' ny Fikambanana Antrôpôzôfika maneran-Tany sy ny Sekoly afaka momba ny siasan' ny fanahy izay ahitana departemanta iraika ambin' ny folo.
Ny kristianisma, izay mino ny fanavotana hotanteraka any amin' ny fotoana ho avy dia mihevitra fa ny fahafoizan' i Jesoa Kristy ny ainy ho famelana ny fahotan' ny zanak' olombelona, araka ny Evanjelin'i Matio dia fanavotana feno izay efa voasoratra tamin' ny andro taloha.
Ao avarany ny distrikan' Ankazoabo, ao andrefana ny distrikan' i Toliara II, ao avaratra-andrefana ny distrikan' i Morombe, ao atsimo ny distrikan' i Betioky, ao atsimo-atsinana ny distrikan' i Benenitra ary ao atsinanana ny distrikan' Ihosy izay ao amin' ny faritra Ihorombe.
Ny fitobiana amin' ny fotoan' ny orana dia miasa mandritra ny telo ka hatramin' ny dimy taona ka atao fiaingana amin' ny fitadiavana sakafo ao anaty ala alohan' ny fahataperan' ny zavatra azo atao sakafo izay mitaky fifindrà-monina mankany amin' ny toerana vaovao.
Mandritra ny main-tany, manomboka amin' ny volana Mey ka hatramin' ny Oktobra, dia mizara ho vondrona kely maromaro ny toby izay mifindra any amin' ny aty ala kokoa manakaiky ny toerana maro babò , izay tsy ahitana afa-tsy trano sy fialofana vita amin' ny bozaka sy ahitra, ary misy olona tsy monina amin' izany mihitsy.
Misy vondron' olona maro antsoina hoe Mikea any amin' ny morontsiraka andrefana sy atsimo-andrefan' i Madagasikara, ary ny ankamaroany dia mipetraka ao amin' ny Ala Mikea sy manodidina ny morontsiraka atsimo-andrefana eo anelanelan' i Morombe sy Toliara, amin' ny velarantany mirefy 2 500 km2.
Araka ny tantara dia mety niitatra hatrany atsimo amin' ny onin' i Fiherenana ary hatrany avaratra amin' ny onin' i Mangoky ny faritra nonenan' ny vondrona Mikea iray; mipetraka any andrefana sy atsimo-andrefan' ny Farihy Ihotry ny vondrona Mikea lehibe iray hafa.
Ny firaiketan' izy ireo amin' ny fomba fiaina heverin' ny mponina hafa ho ntaolo dia niteraka lovantsofina sy angano maro samihafa momba azy ireo, ary maro ny Malagasy no mihevitra fa taranaky ny Vazimba, izay mponina tany am-boalohany, izy ireo, na dia tsy misy aza ny porofo manohana izany fomba fijery izany.
Maro amin' ny Mikea no mino ny karazana fanahy monina anaty ala atao hoe koko, izay mifandray amin' ny toerana voajanahary sasany heverina ho masina ao anaty ala; ireo toerana ireo no anatanterahana lanonana isan-karazany, ka ny fampiasana toaka amin' izany dia misy heviny ara-panahy sy ara-panoharana.
Ankoatr' izany, ao amin' ny toby tsirairay dia misy ombiasy iray fara fahakeliny, izay mampita ny hafatry ny razana sy ny fanahy, ary mitana anjara toerana lehibe amin' ny lanonana toy ny fanambadiana, ny famorana, ny tso-drano, ny fombafomba enti-manompo ny razana, ny fandevenana, ny ny tromba ary ny bilo.
Ny tobin' ny fianakavian' ny Mikea dia mifindra isan-taona avy amin' ny faritra fambolen-katsaka eo amin' ny sisin' ala amin' ny fotoan' ny orana mankamin' ny ala anatiny misy trandraka sy biby fihaza maro hafa amin' ny fizaràn-taona maina, ka lasa miankin-doha be amin' ny fakan-javamaniry fihinana izy ireo mba hahazoany ny rano tadiaviny isan' andro.
Ny Mikea amin' izao fotoana izao dia tsy hoe ny sisa tavela tamin' ny Malagasy mpihaza sy mpioty fahiny, fa taranak' olona nialokaloka tany anaty ala nanomboka tamin' ny taona 1800 mba handositra ny ady sy ny hetra mavesatra ary ny antony hafa mampahory azy.
Olana lehibe ihany koa ny tsy fahampian' ny tolotra ara-tsôsialy toy ny fampianarana sy ny tobim-pahasalamana: noho ny tsy fisiana afa-tsy tobim-pahasalamana tokana ao amin' ny faritry ny Ala Mikea sy ny tsy fahampian' ny rano handroana, dia be loatra ny tahan' ny aretina toy ny raboka sy ny habokana ary aretin-koditra.
Ny Mikea dia saika mitovy kolontsaina sy fiteny amin' ny Vezo, foko mpanjono mifanila aminy, sy amin' ny Masikoro, foko mpamboly sy mpiompy izay heverina fa isan' ny vondrom-poko sakalava; ny fivelomana nentim-paharazana ihany no manavaka ireo vondrona telo ireo.
Ny fampitoviana ny Mikea amin' ny Vazimba dia niteraka finoana niely patrana fa manana ny toetran' ny Vazimba ny Mikea, toy ny hakeliray, ny tsy fananana fitafiana, ny hasaro-kenatra ary ny tsy fifandraisana amin' ny any ivelan' ny toerana misy azy, ary ao koa ny fiainana mifanaraka tanteraka amin' ny tontolo ara-boajanahary.
Fianakaviana mikea maro no nanangana ziva (fomba fahita matetika any amin' ny faritra atsimo sy atsinana ao Afrika) miaraka amin' ny fokom-pianakaviana Vohitse Vanovato ao amin' ny Masikoro, ka manondro ambaratongam-pihavanana amin' ity fokom-pianakaviana ity izany.
Ny Bokin'i Daniela na Bokin'i Daniely, amin'ny tapany voalohany, dia mitantara ny amin'ny zatovolahy hebreo efatra izay samy avy ao amin'ny fanjakan’i Jodà, indrindra fa i Daniela , izay lasa babo avy tany Jerosalema ka nasesitany tany Babilonia tamin'ny taona 606 tal.
Ny Bokin'i Ezekiela dia bokim-paminaniana milaza fitsarana sy fandrahonana ny Israelita raha mbola tsy rava ny Fanjakan’i Jodà, sady faminaniana ny amin'ny fanamelohana ireo firenena mpampahory ny vahoakan'Andriamanitra sy ny amin'ny hiverenan'ny voninahitr'i Israely.
Rehefa avy nanampy ireo relijiozy tao Amboasary atsimo izy volana vitsivitsy taorian'ny nahazoany ny mari-pahaizana bakalorea, dia lasa nanohy ny fianarana ho pretra tany Farafangana, tany Fianarantsoa, Ihosy, dia niverina tao Fianarantsoa.
Fa ny "Ordre sacremental" DIAKRA sy Ordre de PRETRE kosa, izay efa noraisiny, dia nomena azy indray fa natao hoe "Ordination SUB CONDITIONE", mba hanehoana fa tsy olon'ny Katolika Romanina intsony izy, fa miverina amin'ny maha Katolika tranainy, talohan'ny Vatikana.
Noraisin'ny Fikambanan-dRelijiozy any Kanada, atao hoe FSSJE ho isan'ny mpikambana feno ao amin'ny Fikambanany, izay miorina amin'ny maha katolika tranainy izy, tamin'ny 23 aogositra 2020, tamin'ny alalan'ny "Décret d'incardination".
Ny Eglizy Katôlika Apôstôlika Malagasy dia fiangonana tsy miankina eto Madagasikara, manaraka ny firehan' ny katôlisisma, tsy isan' ny Eglizy Katôlika Apôstôlika Rômanina eto Madagasikara, niorina voalohany tao Bekily, ao amin' ny Faritra Androy, sady manana ny foiben-toerany ao koa.
Nandray ny fandovana apostolika hatrany amin'ny 1541 izany Fiangonana Katolika Tridentina izany, tamin'ny tànan'i Mgr Scipione Rebiba, sy ireo Eveka maro taty aoriany, izay nitohy hatraty amin'i reo Eveka roalahy nanamasina an'i Prieur DAMY Foliantsoa tany Parisy, dia Mgr Charles tamin'ny 1990 sy Mgr Saint Allain.
Nanome konferasy maro isankarazany ireo pretra rahalahiny tao amin'ny Diosezy Faradofay, toy ny hoe Fiangonana mizaka tena, Fiangonana Fianakaviana misionera, Ny Fiainam-pianakaviana.sady koa nampianatra "Initiation à la philosophie" teny amin'ny "Sacré-Coeur" Faradofay.
Etsy an-danin’ izany dia nitombo ny fanerena avy amin’ ny fianakaviambe iraisam-pirenena, ary manoloana ny fiharatsian’ ny toe-javatra mahazo ny mponina momba ny maha olona, dia nanao izay hampihaonana an’ i Mobutu sy i Kabila ny mpanelanelana avy amin’ ny Firenena Mikambana sy i Etazonia ary i Afrika Atsimo.
Nandroso haingana nankany andrefana ka naka ny faritr’ i Goma, ny an’ i Bukavu ary ny an’ i Kisangani, sy nianatsimo koa izy ireo nankany amin’ ny faritra misy fitrandrahana harena an-kibon’ ny tany any Katanga sy any Kasaï, izay nifanaraka tamin’ i Kabila mba hanome fanohanana.